Kanaldude

Kanaldude zo ur chadenn skinwel en euskareg staliet e Iparralde, al lodenn eus Euskal Herria a zo dindan ar Republik C'hall. Ur chadenn skinwel-perzhiañ eo, krouet e 1987 ha renet gant Ximun Carrère.

Ur chadenn brevez digoust eo, embannet gant Aldudarrak bideo, ur c'hevredad kevelouri perzhiañ evit ar produiñ kleweled en euskareg. Er penn-kentañ e oa skignet an abadennoù war lec'hienn Kanaldude, hag ivez evit abadennoù zo war chadennoù skinwel all : NOA e rannvro Akitania Nevez, Euskal Telebista en Euskal Herria, ha war chadennoù lec'hel an TNT (TVPI, Xaloa, Hamaika ). Abaoe 2022 e vez skignet Kanaldude dre an IPTV war boksoù Orange, Free ha Bouygues.

Kenlabourat a ra Kanaldude gant ar chadenn skinwel e brezhoneg Brezhoweb en ur eskemm programmoùAr festival EHZ, ur skouer evit ar Vretoned ? - 4 munud e Breizh istitlet e euskareg, war lec'hienn Kanaldude, d'ar 27 a viz Eost 2024An okitaneg e Bearn - 4 munud e Breizh istitlet e euskareg, war lec'hienn Kanaldude, d'an 19 a viz Eost 2024Bañolet (film euskarek istitlet e brezhoneg), Brezhoweb, d'ar 5 a viz Gouere 2024 hag en ur genbroduiñ reportajoù a-wechoùManifestadeg - Evit ma chomo bev hor yezhoù, reportaj kenbroduet gant Brezhoweb, Kanaldude hag Òc Tele, d'an 30 a viz Du 2019.

 Ur skinwel-perzhiañ 
Ur chadenn skinwel-perzhiañ eo Kanaldude, hag abalamour d'an dra-se eo ezel eus Kevread ar c'hleweled-perzhiañ Kevread ar c'hleweled-perzhiañ, Kartenn an izili.

Stummañ a ra ar chadenn ar sellerien a fell dezho kemer perzh, evit filmañ, frammañ, pe c'hoazh kinnig abadennoù en euskareg.

 Programmoù 
Ur chadenn hollek e euskareg eo Kanaldude, skignet e vez abadennoù a bep seurt, reportajoù, teulfilmoù, krogadoù sport pe darvoudoù sevenadurel war-eeun Korrikaren abiatzea eskainiko du gaur EiTBk, Euskal Irrati Telebista, d'an 30 a viz Meurzh 2017, c'hoarioù tele Un abadenn c'hoari evit ar vakañsoù,  Sud Ouest, d'ar 16 a viz Gwengolo 2013, pe c'hoazh talk-show.

Skignet e vezont war-eeun war Kanaldude, ha goude-se e vezont gwelet er VOD digoust war lec'hienn ar chadenn ha war hec'h arload.

 Liammoù diavez 
 Lec'hienn ar chadenn

 Notennoù ha daveennoù 

Rummad:Chadennoù skinwel